Diari Oficial de la Generalitat Valenciana


Sumari del DOGV 9949, del 02-10-2024 (2024/10977)

DECRET 137/2024, d’1 d’octubre, del Consell, pel qual es concedix la Distinció de la Generalitat als servicis d'extinció d’incendis, emergències, seguretat i protecció civil que van participar en l'extinció de l'incendi al barri de Campanar, de València, i en l'atenció a les víctimes, i, especialment, a Julián García Antón.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/2024/10/01/137/dof/vci/html**

### Dades del document

Número de DOGV
:   9949

Data del DOGV
:   02-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10063

CVE
:   DNKT-Y-1230-80754

Data del document
:   01-10-2024

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

El Consell, mitjançant el Decret 177/2003, de 12 de setembre, va crear la Distinció de la Generalitat per a reconèixer la labor d'aquelles persones físiques i jurídiques que, en el desenvolupament de la seua activitat, hagen destacat pels seus valors de convivència, humanisme, compromís amb la solidaritat i ajuda als altres.

En la vesprada del 22 de febrer de 2024 es va declarar un incendi en dos blocs de vivendes situats al barri de Campanar, a la ciutat de València. En el transcurs de poques hores, el foc va destruir per complet els dos edificis i causà la pèrdua irreparable de deu vides humanes, a més dels enormes perjuís materials patits per més de cent famílies residents.

Des del seu ràpid desplegament al lloc dels fets, i al llarg de la nit del 22 al 23 de febrer, els cossos d'emergències dedicats a l'extinció de l'incendi van treballar per a tractar de controlar el foc i socórrer les víctimes, fins i tot arriscant les seues vides. La determinació i el valor que va mostrar el personal del Cos de Bombers de l'Ajuntament de València i del Consorci Provincial de Bombers; la col·laboració i coordinació de les Forces i Cossos de Seguretat de l'Estat, de la Policia Local i de la Unitat Militar d'Emergències; la intervenció dels servicis sanitaris, del personal voluntari de Protecció Civil, i, especialment, del conserge dels edificis, Julián García Antón, mereixen el major reconeixement.

Per això, com a expressió pública d'agraïment per la professionalitat i l’altruisme en la prestació dels servicis públics, a les persones i les entitats que van participar en l'extinció de l'incendi  i atenció de l’emergència al barri de Campanar, de València, i en l'atenció de les víctimes, prèvia deliberació del Consell en la reunió del dia 1 d'octubre de 2024,

DECRETE

Concedir la Distinció de la Generalitat als servicis d’extinció d’incendis, emergències, seguretat i protecció civil que van participar en l'extinció de l'incendi al barri de Campanar, de València, i en l'atenció a les víctimes, i, especialment, a Julián García Antón.

  

València, 1 d'octubre de 2024

Carlos Mazón Guixot

President de la Generalitat


Còpia Permalink ELI